শহীদ খলিল অনন্য গুণের অধিকারী ছিলেন। শহীদ খলিলুর রহমান মল্লিক দাওয়াতি কাজে ছিলেন খুবই পেরেশান। এতো পেরেশান ছিলেন যে, তার ওপরের ক্লাসের ছাত্রদের দাওয়াত দিয়ে অল্প সময়ের মধ্যে সংগঠনের সাথে সম্পৃক্ত করে নিতেন। তাই প্রায়ই কেন্দ্র ঘোষিত দাওয়াতি দশক কিংবা দাওয়াতি পক্ষে বেশ কয়েকবার সর্বোচ্চ সংখ্যক সমর্থক বৃদ্ধি করে পুরস্কৃৃত হয়েছেন। খলিল ভাইয়ের চিন্তাভাবনা ছিল সুদূরপ্রসারী ও উন্নত। তিনি এলাকার নিরীহ ছাত্রদের মাঝে শিক্ষার আলো ও দ্বীনের দাওয়াত পৌঁছানোর লক্ষ্যে নিজ প্রচেষ্টায় ও নিজ অর্থায়নে সপ্তম শ্রেণীতে থাকতেই বাড়ির পাশে একটা স্কুল প্রতিষ্ঠা করেন। এই স্কুলের পরিচালক তিনি নিজেই ছিলেন। নিজের খরচের টাকা থেকে শিক্ষকদের বেতন দেন। প্রয়োজনে টাকা পয়সা ধারও করতেন।